Windows Mobile

Windows Mobile oli Microsoftin CE-jakelu erityyppisille kannettaville laitteille kuten älypuhelimille. Se perustuu Windows CE 5.2-käyttöjärjestelmään, joka on Windowsin versio pienitehoisille laitteille. Käyttöjärjestelmästä on pyritty tekemään ulkonäöltään ja ohjelmarajapinnoiltaan samankaltainen kuin vastaavat pöytäkoneissa käytettävät Windowsin versiot. Windows Mobileen on saatavilla kolmannen osapuolen kehittämiä ohjelmia Windows Marketplace for Mobile -sivuston kautta. Windows Mobilen edeltäjänä voi pitää Pocket PC 2000:ta, joka julkaistiin vuonna 2000 muistikirjatyyppisiä Pocket PC -laitteita varten. Uusin versio Windows Phone julkaistiin helmikuussa 2010. Vanhoja puhelimia ei pysty päivittämään uuteen versioon vaadittavien laitteistoresurssien vuoksi. ==Ominaisuudet== Windows Mobile sisältää seuraavia ominaisuuksia: * Alkunäyttö näyttää päiväyksen, omistajan tiedot, tulevat tapaamiset, sähköpostit ja tekstiviestit. Käyttäjät voivat mukauttaa alkunäyttöä valitsemalla mitä tietoa halutaan näyttää. * Windows Media Player on liitetty Windows Mobile -ohjelmistoon. Nykyään, kaikki uudet Windows Mobile 6 -laitteet sisältävät version 10.3 soittimesta. ==Versiot== ===Windows Mobile 2003=== Windows Mobile 2003, koodinimeltään "Ozone", julkaistiin 23. kesäkuuta 2003, ja se oli ensimmäinen julkaisu Windows Mobile nimellä. ===Windows Mobile 2003 SE=== Windows Mobile 2003 Second Edition, toiselta nimeltään "Windows Mobile 2003 SE", julkaistiin 24 maaliskuuta 2004 ===Windows Mobile 5.0=== Windows Mobile 5.0, koodinimeltään "Magneto", julkaistiin 9. toukokuuta 2005. ====Ominaisuudet==== *PowerPoint Mobile lisätty *Windows Media Player 10 Mobile *QWERTY-näppäimistötuki on sisälletty oletuksena ===Windows Mobile 6=== Windows Mobile 6, koodinimeltään "Crossbow", julkaistiin helmikuussa 2007. Siitä on kolme erilaista versiota: Windows Mobile 6 Standard älypuhelimille, Windows Mobile 6 Professional, ja Windows Mobile 6 Classic. Windows Mobile 6 on vahvasti yhdistetty Windows Vistaan, Windows Liveen, Microsoft Officeen ja Exchange 2007 tuotteisiin. Ensimmäinen Windows Mobile 6 Standard älypuhelin oli HTC S710. ====Ominaisuudet==== *Tukee 800 x 480 ja 320 x 320 -resoluutioita. *Windows Update *VoIP (Internet puhelut) *Windows Live Windows Mobilelle. *Internet- yhteyden jakaminen tietokoneeseen. *Outlook Mobile sisältää HTML-tuen. *Muistikortin salaus ===Windows Mobile 6.1=== ====Ominaisuudet ==== *Kopioi / liitä *Internet Exploreria paranneltu *Edellistä nopeampi ===Windows Mobile 6.5=== *Viimeinen versio Windows Mobilesta julkaistiin 6. lokakuuta 2009. Suunnitelmissa olleen kokonaan uuden käyttöjärjestelmäversion julkaisun viivästyttyä useampaan kertaan vuoden 2009 aikana päätti Microsoft julkistaa vielä version 6.5 jossa oli korjattu eräitä aiempien versioiden selvimmin käyttäjälle näkyviä heikkouksia. Parantelusta huolimatta sen asetusvalikkoihin jäi edelleen liian pieniä yksityiskohtia puhelimen näytön pienestä koosta johtuen. Joidenkin asetusten muuttamiseen tarvitaan osoitinkynää ja suurta tarkkuutta. Osoitinkynän käyttö oli mahdollista sillä resistiiviset kosketusnäytöt olivat tuolloin vielä yleisiä matkapuhelimissa. Sony Ericsson julkaisi helmikuussa 2010 versiota 6.5.3 käyttävän älypuhelimen. ==Windows Phone== Microsoft julkaisi 15. helmikuuta 2010 Mobile World Congressissa Barcelonassa seuraavan sukupolven mobiilikäyttöjärjestelmänsä, Windows Phonen. Aiemmin se tunnettiin nimellä Windows Phone 7 Series tai Photon. Jakeluun sen ilmoitettiin tulevan vuoden 2010 loppupuolella. Aiemmat Windows Mobile 6.x -puhelimet eivät ole päivitettävissä Windows Phoneen. Syyskuussa 2010 Microsoft ilmoitti aloittaneensa Windows Phonen toimitukset laitevalmistajille. Tämä tarkoittaa sitä että aikaisemmin ilmoitetussa aikataulussa laitteiden toimittamiseksi kuluttajille pysytään. Windows Phone -puhelimia valmistivat esimerkiksi Nokia, HTC, LG, Samsung ja Microsoft Mobile. Helmikuussa 2011 matkapuhelinvalmistaja Nokia ilmoitti ryhtyvänsä käyttämään Windows Phonea älypuhelimiensa ensisijaisena käyttöjärjestelmänä. ==Lähteet== Luokka:Windows-versiot